भेन्त्रिकुलर फिब्रिलेसन

भेन्त्रिकुलर फिब्रिलेसन छगू चिकिक्सा शास्त्रया अवस्था ख। थ्व छगू कथंया अरिदमिया ख। थ्व अवस्थाय् नुगःया भेन्त्रिकलया सेंया धड्कन अव्यवस्थित जुइ। अतः, भेन्त्रिकलया नुगःसें संकुचन जुइगु थासय् थ्वइ व हिया संचालन बांलाक्क जुइ फैमखु। थ्व अवस्थाय् नुगःया धड्कन दयाच्वंसां साधारण मनुतयेसं क्यारोतिद व फेमोरल थें न्याःगु मू हि धमनीइ नादी लुइकेफैमखु। थन्याःगु अरिदमिया इसिजिं सीकेफै। भेन्त्रिकुलर अरिदमिया छगू चैकित्सिक आकस्मिक अवस्था ख। थ्व अवस्थाय् आधारभूत जीवन सहायता (Basic Life Support)या ग्वहालि मालि छाय् धाःसा अरिदमिया छुं सेकेन्द स्वया अप्व जुवंसा अवस्था स्यना असिस्तोल (साधारण भाषाय् इसिजिया फ्ल्यातलाइन)य् परिणत जुइफु। थ्व अवस्थां छुं सेकेन्द वा मिनेतया अन्तरालय् कार्दियोजेनिक शक, प्रभावशाली हि परिचालनया अवरोध, व सदेन कार्दियाक देथ जुइफु। थ्व अवस्था छुं मिनेत तक्क (करिब ५ मिनेत) सेरेब्रल हाइपोक्सिया याःसा ल्वचं काम्ह मनुयागु न्ह्यपुइ अपरिवर्तनीय क्षति जुइफु। आपालं, थ्व अवस्था न्ह्यथंगु ९० सेनेन्दय् नुगःसेंया संकुचनयात साइनस रिदमय् परिणत यायेमफुसा ल्वमि मदयेफु। 

लिधंसा

पुचः:मेडिकल ईमर्जेन्सी